钦定古今图书集成/明伦汇编/官常典/第105卷 > 《高祖始封诸王传论》隋·书
## 钦定古今图书集成/明伦汇编/官常典/第105卷 > 《高祖始封诸王传论》隋·书

高祖始迁周鼎，众心未附，利建同姓，维城宗社。是以
河间、观德，咸启山河，属乃葭莩，地非宠逼，故高位厚
秩，与时终始。杨庆二三其德，志在苟生，变本宗如反
掌，弃慈母如遗迹，及身而绝，宜其然矣。观王位登台
衮，庆流后嗣，保兹宠禄，实仁厚之所致乎！